અમદાવાદ: આસો મહિનાને હવે માત્ર ચાર સપ્તાહની વાર છે. રાજ્ય સહિત દેશના અન્ય ભાગોમાંથી પણ પિલાણ માટેની મગફળીની આવક આવવાની ધીમે ધીમે શરૂ થઇ રહી છે ત્યારે આગામી નવરાત્રિથી ઓઇલ મિલો ફરી એક વખત ધમધમશે તથા તેલની આવક વધશે એવા સેન્ટિમેન્ટ પાછળ છેલ્લા માત્ર બે જ સપ્તાહમાં જ સિંગતેલના ભાવમાં રૂ. ૧૭૫થી ૧૮૫ સુધીનો ઘટાડો નોંધાયો છે. મગફળીના વાવેતરમાં ૨૫ ટકાથી વધુનો વધારાે થયાના સમાચાર પાછળ સિંગતેલના ભાવ તૂટ્યા છે.